62020CO0703_INF
Ordonanța Curții (Camera a noua) din 6 mai 2021 –PONS HOLDING
(Cauza C‑703/20)
„Trimitere preliminară – Articolul 53 alineatul (2) din Regulamentul de procedură al Curții – Reglementare națională care prevede aplicarea unei sancțiuni pecuniare unei persoane juridice care s-a îmbogățit ca urmare a unei infracțiuni săvârșite de o persoană fizică fără ca răspunderea penală a acesteia din urmă să fie în mod necesar angajată – Dreptul la o cale de atac eficientă și la un proces echitabil – Carta drepturilor fundamentale a Uniunii Europene – Articolele 47 și 48 – Lipsa unei legături cu dreptul Uniunii – Necompetență vădită a Curții”
Întrebări preliminare – Competența Curții – Limite – Cerere de interpretare a Cartei drepturilor fundamentale a Uniunii – Obiect al litigiului național care nu prezintă niciun element de legătură cu dreptul Uniunii – Necompetență vădită a Curții
[art. 6 alin. (1) TUE; art. 267 TFUE; Carta drepturilor fundamentale a Uniunii Europene, art. 51 alin. (1) și (2); Regulamentul de procedură al Curții, art. 53 alin. (2)]
(a se vedea punctele 11 și 15-18 și dispozitivul)
Dispozitivul
Curtea de Justiție a Uniunii Europene este în mod vădit necompetentă să răspundă la întrebările preliminare adresate de Sofiyski gradski sad (Tribunalul Orașului Sofia, Bulgaria) prin decizia din 9 decembrie 2020.